Titan (bulan)

Titan ialah bulan terbesar milik Zuhal ditemui pada 25 Mac 1655 oleh ahli astronomi Belanda, Christiaan Huygens, dan merupakan satelit pertama di sistem suria yang ditemui setelah Bulan Galileo milik Musytari. Titan ialah salah satu daripada bulan (bersama dengan bulan Zuhal Enceladus) dalam sistem suria kita yang ditemui mempunyai atmosfera yang ketara.

 Nama 
Huygens dengan mudah menamakan penemuannya Saturni Luna ("bulan Zuhal"). Kemudian, Jean-Dominique Cassini menamakan empat bulan yang ditemuinya (Tethys, Dione, Rhea dan Iapetus) Sidera Lodoicea ("bintang-bintang Louis") untuk menghormati Raja Louis XIV. Ahli astronomi menjadi terbiasa memanggil Saturn 1 hingga Saturn 5. Julukan lain yang dipakai adalah "Satelit Saturn Huygen" (atau "Huyghenian"), atau "satelit keenam Zuhal" (dalam urutan jaraknya dari Zuhal, ketika Mimas dan Enceladus turut ditemui tahun 1789).

Nama "Titan" dan nama ketujuh-tujuh satelit milik Zuhal kemudian diketahui berasal dari John Herschel (anak William Herschel, penemu Mimas dan Enceladus) dalam terbitan 1847nya, Results of Astronomical Observations made at the Cape of Good Hope , iaitu dia mengusulkan nama-nama Titan, saudara kandung dari Chronos (Saturn bagi Yunani), untuk digunakan.

 Jarak penglihatan dari Bumi 
Titan mempunyai jarak nyata antara +7.9 dan +8.7 dan menjangkau jarak sudut kira-kira 20 garis tengah Zuhal dari planet tersebut. Bulan ini dapat diamati menggunakan teleskop kecil (diameter lebih dari 5cm) atau teropong kuat.

 Ciri-ciri fizikal 
Titan lebih besar daripada planet Utarid (walaupun kurang berat) dan satelit semula jadi kedua terbesar dalam sistem suria selepas Ganymede. Pada awalnya, Titan dianggarkan sedikit lebih besar daripada Ganymede, tetapi penelitian terbaru menunjukkan bahwa atmosfera tebalnya memantulkan banyak cahaya menyebabkan terlebih kiraan pada diameternya. Seperti sebilangan satelit lainnya, Titan juga lebih besar dan berat daripada Pluto.

 Rujukan 

 Bibliografi 

 Pautan luar 

 Cloud World: Mission to Titan - report on the Cassini mission
 Nature article on Titan's weather
 SolarViews entry on Titan
 NASA's Cassini page focusing on the exploration of Titan
 The Darian Calendar for Titan 
 Official ESA mission website
 Titan Today News Site
 Cassini Imaging
 Huygens Imaging
 The Plantary Society: Titan

Kategori:Bulan Zuhal